ສະພາ ອະນຸລັກ ຂອງໂລກ ເປີດປະຊຸມ ທີ່ລັດຮາວາຍ
ກອງປະຊຸມດັ່ງກ່າວ ມີຂຶ້ນຢູ່ລັດຮາວາຍ ບ້ານເກີດຂອງປະທານາທິບໍດີ ໂອບາມາ​ ນຶ່ງອາທິດ ຫລັງຈາກທ່ານ ໄດ້ປະກາດເພີ້ມພື້ນທີ່ ໃຫ້ແກ່ເຂດອະນຸລັກ ທາງທະເລແຫ່ງຊາດ Papahnaumokukea.
ສະພາອະນຸລັກໂລກ ໄດ້ເປີດກອງປະຊຸມ ເປັນເວລາ 10 ມື້ ຂອງຕົນຂຶ້ນໃນວັນພະຫັດ ວານນີ້ ຢູ່ທີ່ຫາດຊາຍ Waikiki ໃນນະຄອນ Honolulu ລັດ Hawaii ໂດຍມີ ບັນດາຜູ້ນຳຂອງໂລກ ນັກການເມືອງແລະນັກອະນຸລັກສະພາບແວດລ້ອມຫຼາຍ ພັນຄົນເຂົ້າຮ່ວມ ໃນກອງປະຊຸມດັ່ງກ່າວທີ່ໄດ້ຈັດຂຶ້ນທຸກໆ 4 ປີ ໃນຄັ້ງນີ້ໄດ້ຈັດຂຶ້ນຢູ່ທີ່ ລັດ Hawaii ຊຶ່ງເປັນເທື່ອທຳອິດທີ່ໄດ້ຈັດຂຶ້ນຢູ່ໃນສະຫະລັດ ປະທານາທິບໍດີ ສະຫະລັດ ທ່ານບາຣັກ ໂອບາມາ ແມ່ນຢູ່ທີ່ບ້ານເກີດຂອງທ່ານໃນລັດ Hawaii ໜຶ່ງສັບປະດາຫຼັງຈາກທ່ານໄດ້ຂະຫຍາຍພື້ນທີ່ ການຄຸ້ມຄອງທາງທະເລແຫ່ງ ຊາດ Papahnaumokukea ຂຶ້ນເປັນ 4 ເທົ່າໃຫ້ກາຍເປັນເຂດອະນຸລັດຊີວະນາໆພັນ ທາງທະເລທີ່ໃຫຍ່ທີ່ສຸດໃນໂລກ ທຳນຽບຂາວກ່າວວ່າເຂດຄຸ້ມຄອງນີ້ມີເນື້ອກວ້າງເຖິງ 362,000 ກິໂລແມັດມົນທົນ ນອກນັ້ນ ທ່ານໂອບາມາ ຍັງໄດ້ເດີນທາງໄປຢາມ ເກາະຫີນປະກາລັງ Midway ໃນວັນ ພະຫັດວານນີ້ ອັນເປັນສ່ວນໜຶ່ງຂອງໝູ່ເກາະໃນມະ ຫາສະໝຸດປາຊີຟິກທີ່ຢູ່ຫ່າງໄກທີ່ ສຸດ ແລະເປັນສ່ວນໜຶ່ງ ຂອງເຂດອະນຸລັກທາງທະເລດັ່ງກ່າວ ທີ່ໄດ້ຖືກກໍໄດ້ຖືກກຳນົດ ຂຶ້ນມາໃໝ່ໆ ເກາະຫີນປະກາລັງ Midway ນີ້ ຍັງໄດ້ເປັນສະຖານທີ່ ໃນການສູ້ລົບລະ ຫວ່າງສົງຄາມໂລກຄັ້ງທີ 2 ທີ່ພວກທະຫານອາເມຣິກັນກັບກອງກຳລັງຂອງຍີ່ປຸ່ນ ທ່ານປະທານາທິບໍດີກ່າວເຖິງລະບົບນິເວດຂອງເກາະ Midway ວ່າ ເປັນສິ່ງທີ່ “ປະທັບ ໃຈ ” ທ່ານໄດ້ກ່າວວ່າເກາະຫີນປະກາລັງນີ້ເປັນ “ບ່ອນຢູ່ຂອງສັດທະເລ 7,000 ຊະນິດ ທີ່ມີສັດຕ່າງໆ ເຊັ່ນນົກຫຼາຍລ້ານໂຕເຊິ່ງສ່ວນຫຼາຍໄດ້ສູນພັນໄປແລ້ວ ເຕົ່າທະເລ ແມວ ນ້ຳຂອງຮາວາຍ, ຫີນປະກາລັງດຳແລະຊະນິດອື່ນໆຫຼາຍປະເພດ ທີ່ຢູ່ໃນແຫ່ງອື່ນໆນັ້ນ ພວກເຮົາບໍ່ໄດ້ເຫັນອີກຕໍ່ໄປແລ້ວ ” ຫຼາຍສິບຄົນ ອາໄສຢູ່ທີ່ເກາະຫີນປະກາລັງ Midway ແຕ່ປະຊາກອນໄດ້ເພີ້ມຂຶ້ນຕື່ມອີກ ຫຼາຍສິບຄົນ ໃນວັນພະຫັດວານນີ້ ຈາກຂະບວນລົດຕີກັອຟ 18 ຄັນ ຂອງປະທານາທິບໍ ດີ ທ່ານໂອບາມາ ຜູ້ທີ່ໄດ້ເກີດຢູ່ໃນນະຄອນຫຼວງ Honolulu ໄດ້ຢຸດແວ່ ເບິ່ງກຸ່ມພວກເຕົ່າ ທະເລຂຽວທີ່ຖືກຂົ່ມຂູ່ຢູ່ທີ່ຊາຍຫາດຂອງເກາະ Midway ທ່ານປະທານາທິບໍດີກ່າວວ່າ “ໃນເວລາທີ່ຂ້າພະເຈົ້າໃຫຍ່ຂຶ້ນ ທ່ານຈະເຫັນພວກເຕົ່າເຫຼົ່ານີ້ ຢູ່ເລື້ອຍໆ ແຕ່ທ່ານຈະບໍ່ ເຄີຍເຫັນພວກມັນຂຶ້ນມາເທິງຝັ່ງຄືຈັ່ງຊີ້ ຂຶ້ນມາຕາກແດດຢູ່ ” ທ່ານໂອບາມາ ຍັງໄດ້ກ່າວຖະແຫລງ ໃນຄ່ຳຄືນວັນພຸດຜ່ານມານີ້ ກ່ຽວກັບຄວາມສຳຄັນ ຂອງການແກ້ໄຂບັນຫາການປ່ຽນແປງຂອງດິນຟ້າອາກາດໂດຍກ່າວວ່າ ບໍ່ມີປະເທດໃດ ເລີຍ ທີ່ປອດຈາກໄພຂົ່ມຂູ່ ແລະວ່າ ໂລກຈະຕ້ອງຮ່ວມກັນຮັບມືກັບບັນຫານີ້ ”